༄༅།།གཡུང་དྲུང་བོན་གྱི་བཀའ་བརྟེན་སྤུས་ལེགས་ཤིག་སྐལ་ལྡན་འགྲོ་བའི་གསོས་སུ་དཔེ་སྐྲུན་ལེགས་གྲུབ་བྱུང་བའི་སྐོར་གྱི་གནད་འཕྲིན།ཁྱུང་པོ་སྟེང་ཆེན་དགོན་གྱི་མཁན་རིན་པོ་ཆེ་༧རྒྱ་མཚོ་ནོར་བུ་བམ་འོད་ཟེར་སྦྱིན་པ་ཕུན་ཚོགས་མཆོག་གིས་བསྟན་འགྲོ་སྤྱི་ཕན་གྱི་གཞི་མ།གཡུང་དྲུང་བོན་གྱི་ཕུགས་ནོར་ངོ་མ་གསེར་གྱི་རི་རབ་བརྒྱ་ལས་ཀྱང་དགའ་བའི་བཀའ་བརྟེན་དཔེ་རྙིང་རྣམས་ཉམས་གསོ་དང་དར་སྤེལ་ཐུབ་ན་སྙམ་པའི་ཁོང་གི་སྔར་ཡོད་ཀྱི་དགོངས་གཞི་དང༌།བླ་སྤྲུལ་དང་དད་ལྡན་མང་ཚོགས་རྣམས་ཀྱིས་རེ་སྐུལ་བཞིན།ཡོངས་འཛིན་སྨྲ་བའི་དབང་པོར་བཀའ་འདྲི་ཞུས་པར་དེ་མ་ཐག་ཏུ་ལེགས་གསོལ་བྱིན་ཞིང་ཟུར་གསལ་གྱི་དཀར་ཆག་བསྐུར་གནང་བ་ལ་གཞི་བཟུང་སྟེ།སྤྱི་ལོ་༢༠༠༢ལོ་ནས་བཟུང་མ་ཡིག་འཚོལ་བསྡུ་དང་ཞིབ་བཤེར་མཛད་འགོ་ཚུགས་པ་དང༌།